PATVIRTINTA

Rietavo lopšelio-darželio

direktoriaus

2020 m. kovo 20 d.

įsakymu Nr. V-23

**RIETAVO LOPŠELIO-DARŽELIO**

**UGDYMO PROCESO ORGANIZAVIMO NUOTOLINIU BŪDU TAISYKLĖS**

* 1. **SKYRIUS**

**BENDROSIOS NUOSTATOS**

1. Šios taisyklės parengtos vadovaujantis Lietuvos Respublikos Švietimo, mokslo ir sporto ministro 2020 m. kovo 16 d. įsakymu Nr. V-372 ,,Dėl rekomendacijų dėl ugdymo proceso organizavimo nuotoliniu būdu patvirtinimo“ patvirtintomis nuostatomis ir Rietavo lopšelio-darželio direktoriaus 2020 m. kovo 19 d. įsakymu Nr. V-21 „Dėl Rietavo lopšelio-darželio ugdymo proceso organizavimo nuotoliniu būdu plano patvirtinimo“ patvirtintu ugdymo proceso organizavimo nuotoliniu būdu planu.
2. Šios taisyklės yra skirtos padėti Rietavo lopšelio-darželio bendruomenei pasirengti ir vykdyti ugdymo procesą nuotoliniu būdu, iki bus atnaujintas įprastas ugdymo procesas.
3. Už asmens duomenų apsaugą pagal galiojančius teisės aktus atsako grupių mokytojos.

**II SKYRIUS**

**UGDYMO PROCESO ORGANIZAVIMO NUOTOLINIU BŪDU TAISYKLĖS**

1. Lopšelio-darželio mokytojai, organizuodami ugdymo procesą nuotoliniu būdu vadovaujasi Rietavo lopšelio-darželio ikimokyklinio ugdymo programa, Bendrąja priešmokyklinio ugdymo programa.
2. Ugdymo procesas nuotoliniu būdu organizuojamas naudojant pokalbių programą Facebook Messenger, Skype vaizdo skambučius, el. paštą.
3. Ugdymo procesui organizuoti naudojami šie ugdymo turinio ištekliai ir priemonės:
   1. ugdymo turinio planavimo dokumentai (pvz., ilgalaikiai, trumpalaikiai planai);
   2. šaltiniai (įvairūs tekstai, kūriniai, konspektai, skaitmeniniai, interaktyvūs mokymosi objektai, elektroniniai vadovėliai, virtualūs bandymai, pateiktys, garso ir vaizdo medžiaga, sąvokų ir (arba) terminų žodynai, naudingos nuorodos ir kt.).
4. Grupių mokytojos, kartu su meninio ugdymo mokytoja, logopede, aptarusios savaitės temas ir idėjas nuotoliniu būdu, pirmadieniais savo grupės Facebook paskyroje skelbia savaitės temą ir užduotis:
   1. Ankstyvojo ugdymo grupėms – 1-2 užduotis, papildomai pasiūlo žaidimus, daineles ir kt., padedančius įgyvendinti numatytus savaitės tikslus;
   2. Ikimokyklinio ugdymo grupėms – 2- 4 užduotis savaitei ir papildomus žaidimus, daineles ir kt., padedančius įgyvendinti numatytus savaitės tikslus;
   3. Priešmokyklinio ugdymo grupėms – 3- 4 užduotis savaitei ir papildomus žaidimus, daineles ir kt., padedančius įgyvendinti numatytus savaitės tikslus.
5. Savaitės veiklą grupių mokytojos fiksuoja Atliktų darbų ataskaitose (priedas Nr. 1).

Priedas Nr. 1

RIETAVO LOPŠELIS DARŽELIS

ATLIKTŲ DARBŲ 2020 M. \_\_\_\_\_\_\_\_\_\_\_ MĖN. \_\_\_\_\_ D.

ATASKAITA

Mokytoja \_\_\_\_\_\_\_\_\_\_\_\_\_\_\_\_\_\_\_\_\_

Grupė \_\_\_\_\_\_\_\_\_\_\_\_\_\_\_\_\_\_\_\_

Darbo krūvis/val. per savaitę \_\_\_\_\_\_

|  |  |  |
| --- | --- | --- |
| **Rekomenduojami darbai** | **Atlikti darbai** | **Darbo val. skaičius** |
| Ilgalaikio ugdomojo plano peržiūra ir pildymas |  |  |
| Ugdomųjų veiklų planavimas |  |  |
| Temų ir idėjų grupės ugdytiniams numatymas |  |  |
| Užduočių rengimas nuotoliniam darbui su vaikais |  |  |
| Individualių ir diferencijuotų užduočių rengimas nuotoliniam darbui su vaikais |  |  |
| Tikslingų (atitinkančių vaikų amžių) internetinių nuorodų paieška, atranka ir integravimas į ugdomąjį procesą |  |  |
| Darbas grupėse:  (*įrašyti, kokios grupės veikloje dalyvavote*) |  |  |
| Bendradarbiavimas su įstaigos, pedagogų, pagalbos mokiniui specialistų bei kt. komanda |  |  |
| Tiesioginis bendravimas nuotoliniu būdu su vaikais |  |  |
| Savišvieta: literatūros skaitymas, mokymai internete ir t.t. |  |  |